18 
parum depressum. Colli vertebrarum numerus 14 — 17. Costae 8 — 10. Tarsi 
longiores et magis teretes, nec non digiti breviores, quam in Fuligulis. 
Vitae genere Anates genuinae pari modo medium quasi tenent inter Anseres 
et Fuligulas. Hieme et autumno in aquis dulcibus degunt, eas praeferentes, quae 
juncis et arundine abundant. Imprimis vero vadosa loca eligunt, ut sine urinatione 
rostri ope fundum appetere possint. Nutrimenta maxima ex parte e regno vegeta- 
bili assumunt. Satis bene incedunt, quamvis minus expedite quam Anseres. In " 
ipso enim incessu vacillant et corpus magis horizontali situ tenent pedesque 
approximatos habent. Natando attollunt caudam et corpus extendunt. Necessitate 
tantum coactae et aestus tempore urinantur. In universum alacriter et alte volant 
et volando stridorem efficiunt. 
Anatum subgenera distinctissima haberem cum Ch. Bonapartio Anas Bonap. 
Tardorna Leach , Rhynchaspis Leach , quibus forsan etiam addendum Subgenus 
Cairina (genus Cairina Flemrn.'). 
1. Subgenus Anas Bonap. 
Anas , Dafila, Mareca et Querquedula Steph. 
Maxilla subrecta, lamellulis anterioribus aequalibus, subabbreviatis. Mandibula 
recta, lamellulis marginalibus mediocribus, brevibus vel breviusculis, inferioribus 
seu lateralibus minus frequentibus, remotiusculis. Rostri basis et frons pennis tecta. 
Species: Anas Boschas , A. falcata, A. sponsa , A. strepera , A. americana, 
A obscura , A. discors , A. chalcoptera Kittl ., A. arcuata , A. brasiliensis , 
A. tadornoides Selby , A. penelope , A. acuta , A. querquedula , A. crecca, 
A. glocitans , A rutila et aliae. 
2. Subgenus Tadorna (Genus Tadorna Leach). 
Maxilla versus apicem adscendens, lamellulis abbreviatis, anterioribus alternatim 
majoribus et minoribus. Mandibula versus apicem adscendens, lamellulis margina- 
libus et lateralibus inferioribus frequentissimis , coarctatis, mediocribus. 
